b'\n_START_ARTICLE_\nSellickov manevar\n_START_PARAGRAPH_\nSellickov manevar ili Sellickov hvat je metoda kojom se sprije\xc4\x8dava regurgitacija kod anesteziranog bolesnika za vrijeme endotrahealne intubacije, a izvodi se pritiskom na krikoidnu hrskavicu (lat. cartilago cricoidea). Manevar je prvi opisao Brian Arthur Sellick (1918 - 1996), po kojemu je i dobio ime._NEWLINE_Sellickov manevar izvodi se tako \xc5\xa1to se lagano pritisne prednja strana vrata u razini krikoidne hrskavice. Manevar poma\xc5\xbee tako \xc5\xa1to poravna di\xc5\xa1ni put za vrijeme endotrahealne intubacije, prije nego \xc5\xa1to se postavi endotrahealni tubus. Sellickov manevar se koristi i kako bi se sprije\xc4\x8dio ulazak \xc5\xbeelu\xc4\x8danog sadr\xc5\xbeaja u \xc5\xbedrijelo (regurgitacija), tako \xc5\xa1to se preko ko\xc5\xbee i hrskavice pritiskom zatvori jednjak.'